**Proiect**

**COMITETUL EXECUTIV  
AL BĂNCII NAŢIONALE A MOLDOVEI**

**HOTĂRÂREA**

**nr. \_\_\_ din \_\_ \_\_\_\_\_\_\_\_\_\_ 2023**

**Pentru modificarea Anexei nr. 2 a Hotărârii Comitetului executiv al Băncii Naționale a Moldovei nr. 180/2019 „Privind comisioanele aplicate pentru operațiunile de plată efectuate printr-un card de plată sau printr-un dispozitiv asemănător, comisioanele aplicate de către prestatorii de servicii de plată pentru operațiunile de plată ce presupun utilizarea sistemului automatizat de plăți interbancare, comisioanele percepute de Banca Națională a Moldovei pentru plățile procesate în sistemul automatizat de plăți interbancare, precum și valoarea maximă a documentului de plată acceptat de sistemul de compensare cu decontare pe bază netă din partea participanților”**

În temeiul art.5 alin. (1) lit. m) din Legea nr. 548/1995 cu privire la Banca Națională a Moldovei (republicată în Monitorul Oficial al Republicii Moldova, 2015, nr. 297-300, art. 544), cu modificările ulterioare, art. 50 alin. (6) și (7) din Legea nr. 114/2012 cu privire la serviciile de plată și moneda electronică (Monitorul Oficial al Republicii Moldova, 2012, nr.193-197, art.661), cu modificările ulterioare, Comitetul executiv al Băncii Naționale a Moldovei

**HOTĂRĂŞTE**

1. Hotărârea Comitetului executiv al Băncii Naționale a Moldovei nr. 180/2019 „Privind comisioanele aplicate pentru operațiunile de plată efectuate printr-un card de plată sau printr-un dispozitiv asemănător, comisioanele aplicate de către prestatorii de servicii de plată pentru operațiunile de plată ce presupun utilizarea sistemului automatizat de plăți interbancare, comisioanele percepute de Banca Națională a Moldovei pentru plățile procesate în sistemul automatizat de plăți interbancare, precum și valoarea maximă a documentului de plată acceptat de sistemul de compensare cu decontare pe bază netă din partea participanților” (Monitorul Oficial al Republicii Moldova, 2019, nr. 223-229, art. 1271), înregistrată la Ministerul Justiției al Republicii Moldova cu nr. 1471 din 5 iulie 2019, se modifică după cum urmează:
2. Denumirea hotărârii va avea următorul cuprins: „Hotărârea Comitetului executiv al Băncii Naționale a Moldovei nr. 180/2019 privind comisioanele aplicate pentru operațiunile de plată efectuate printr-un card de plată sau printr-un dispozitiv asemănător, comisioanele aplicate de către prestatorii de servicii de plată pentru operațiunile de plată ce presupun utilizarea sistemului automatizat de plăți interne, comisioanele percepute de Banca Națională a Moldovei pentru plățile procesate în sistemul automatizat de plăți interne, precum și valoarea maximă a documentului de plată acceptat de sistemul de compensare cu decontare pe bază netă și de sistemul de plăți instant din partea participanților”;
3. Anexa nr. 2 va avea următorul cuprins:

„**Anexa nr. 2**

la Hotărârea Comitetul executiv al Băncii Naționale a Moldovei

nr. 180 din 27 iunie 2019

**Comisioanele percepute de Banca Națională a Moldovei pentru plățile procesate în sistemul de decontare pe bază brută în timp real (DBTR) și sistemul de compensare cu decontare pe bază netă (CDN)**

|  |  |  |
| --- | --- | --- |
| **Nr. d/o** | **Tipul comisionului** | **Valoarea comisionului** |
| 1. | Comisionul perceput de la participantul plătitor pentru procesarea unui document de plată în sistemul DBTR | 3,90 lei |
| 2. | Comisionul perceput de la participantul plătitor pentru procesarea unui document de plată în sistemul CDN | 0,80 lei |
| 3. | Comisionul perceput de la participantul plătitor pentru procesarea unui pachet cu documente de plată în sistemul CDN | 0,80 lei |
| 4. | Comisionul perceput de la solicitant pentru procesarea unei solicitări în sistemul DBTR și în sistemul CDN | 0,80 lei |
| **Notă:** Comisionul pentru procesarea documentului de plată aferent restituirii sumei transmise în mod eronat se percepe de la participantul care a transmis suma eronată. | | |

**Valoarea maximă a documentului de plată acceptat de sistemul de compensare cu decontare pe bază netă și de sistemul de plăți instant din partea participanților**

|  |  |  |
| --- | --- | --- |
| **Nr. d/o** | **Denumirea** | **Valoarea** |
| **1.** | Valoarea maximă a documentului de plată acceptat de sistemul de compensare cu decontare pe bază netă din partea participanților | 500 000 lei |
| **2.** | Valoarea maximă a documentului de plată acceptat de sistemul de plăți instant din partea participanților (*transferurile P2P*[[1]](#footnote-1)) | 5 000 lei |
| **3.** | Valoarea maximă a documentului de plată acceptat de sistemul de plăți instant din partea participanților (*transferurile P2B[[2]](#footnote-2) și P2G*[[3]](#footnote-3)) | 100 000 lei |

**Comisioanele percepute de Banca Națională a Moldovei și prestatorii de servicii de plată pentru plățile P2P procesate în sistemul de plăți instant**

|  |  |  |
| --- | --- | --- |
| **Suma plății** | **Comision perceput de BNM** | **Comision perceput de la plătitor de către participantul** plătitor |
| Până la 10 000 lei lunar | 0 lei | 0 lei |
| Mai mult de 10 000 lei lunar | 0 lei | până la 0,5 % din suma tranzacției, dar nu mai mult de 5 leiper tranzacție |

**Comisioanele percepute de Banca Națională a Moldovei și prestatorii de servicii de plată pentru plățile P2B procesate în sistemul de plăți instant**

|  |  |  |  |
| --- | --- | --- | --- |
| **Suma plății** | **Comision perceput de la comerciant** | **Comision interbancar (interchange)** | **Comision perceput de BNM** |
| Până la 100 000 lei | 0,50 %  (*categoria I MCC[[4]](#footnote-4))* | 0,10 %  (*categoria I MCC*) | 0,01 % - de la participantul plătitor  0,04 % - de la participantul beneficiar  (*categoria I MCC)* |
| 0,70 %  *(categoria II MCC)* | 0,15 %  (*categoria II MCC*) | 0,02 % - de la participantul plătitor  0,06 % - de la participantul  beneficiar  (*categoria II MCC)* |
| la discreția PSP acceptant (*categoria III MCC*) | 0,50 %  (*categoria III MCC)* | 0,05 % - de la participantul plătitor;  0,15 % - de la participantul beneficiar.  (*categoria III MCC)* |

**Comisioanele percepute de Banca Națională a Moldovei și prestatorii de servicii de plată pentru plățile P2G procesate în sistemul de plăți instant**

|  |  |
| --- | --- |
| **Suma plății** | **Comision perceput de BNM** |
| Până la 100 000 lei | 0,05 % per tranzacție  (de la participantul plătitor) |

**Comisioanele percepute de Banca Națională a Moldovei pentru servicii acordate în sistemul de plăți interne (SAPI)**

|  |  |  |
| --- | --- | --- |
| **Nr. d/o** | **Tipul comisionului** | **Valoarea comisionului** |
| 1. | Comisionul pentru înregistrarea fiecărui BIC nou/adițional (participant/sucursală a participantului), eliminarea celui existent | 1 000 lei |
| 2. | Comisionul pentru organizarea sesiunilor de instruire pentru utilizatori | stabilit pe baza antecalculației de cost |
| 3. | Comisionul pentru modificarea programului zilei operaționale în sistemul automatizat de plăți interne (cu excepția solicitării din partea BNM) | 5 000 lei |
| 4. | Comisionul pentru furnizarea de către BNM a unor rapoarte personalizate | stabilit pe baza antecalculației de cost |

1. Prezenta hotărâre intră în vigoare la data de 01 februarie 2024.

1. P2P - transferuri inițiate de către participanți în numele clienților persoane fizice în adresa altor clienți persoane fizice [↑](#footnote-ref-1)
2. P2B - transferuri inițiate de către participanți în numele clienților persoane fizice în adresa altor clienți persoane juridice [↑](#footnote-ref-2)
3. P2G - transferuri aferente plăților bugetare inițiate de către participanți în numele clienților persoane fizice [↑](#footnote-ref-3)
4. MCC/categorie – lista codurilor comercianților și clasificarea pe categorii este inclusă în Cerințele funcționale și tehnice pentru participanții SAPI [↑](#footnote-ref-4)